da en en en fr de da id da sv da da da da da da da da da da da da da da da da da da da da da da da da da en en
Tre sejre på arbejdernes kampdag - Svanholm Cricketklub
Tirsdag d. 3. maj 2016 kl. 18:44 af Henrik Pfaff
Den 1. maj er international kampdag. Både for arbejderne og Svanholms 1. hold, der sendte Ishøj hjem med en mindre øretæve. Fælledparken. Her samles arbejderne hvert år den 1. maj for at fejre deres internationale kampdag. Denne dato er ikke en tilfældighed. I 1889 forbød politiet arbejderne i demonstrationer på åbne gader. Derfor valgte arbejderne at mødes i Fælledparken.
Saad Ahmad skriver om 1. holdet
Ishøj vandt lodtrækningen og gik til gærdet på en solrig dag. De fik skrabet 159 sammen for tabet af alle gærder. Unge Jonas Henriksen fik sit første gærde i Elitedivisionen og sammen med Amjad Khan, var han Svanholms bedste kaster. Begge endte med et fint kasterresultat på 2-22.
Som den danske rockgruppe Nephew synger: ”Igen og igen og….” Igen og igen og, var Zameer Khan og Saif Ahmad (28) med til at give Svanholm en rullende start på 56 point, før lillebror Ahmad gik. En fin lille og ansvarlig halvleg. Kort efter blev Zameer løbet ud, og Hasan Rashid så god og aggressiv ud, før han så Jesper Jensen løfte sin finger. Mads Henriksen (30*) og Saad Ahmad (54*) sejlede skibet i land og havde en fjerde gærdestand på 84 point. Svanholm passerede i 31. over og vandt med syv stående gærde.
Mads Henriksen i majestætisk stil
Te paddle shot fra Saad Ahmad, der ved andre lejligheder har været ilde timet, men her gik det
Mads Henriksen og Saad Ahmad har battet sejren hjem med en fjerdegærdestand på 84
Te Swans skal til Kløvermarken på Kristi himmelfartsdag for at spille den sidste T20 kamp mod Nørrebro i den indledende runde, og i weekenden gælder det så Herning og Skanderborg.
Vigtig sejr til 2.holdet over Ishøj i sæsonpremieren
Mati Malik skriver om 2. holdet
Publikum var vidne til noget af et opgør på Ishøjs bane, hvor Svanholm i den allersidste fase af spillet formåede at trække det længste strå.
Vejret var for engang skyld solrigt ved kampstart, men da banen var en anelse våd over natten valgte vores kaptajn Raja Imran at sende sine spillere til gærdet først.
Det startede skidt, da Sair Anjum snittede bolden til keeperen, mens Said Alam, efter at have scoret 20 point, blev dømt løbet ude efter et vanvidsløb.
På nuværende tidspunkt havde Svanholm 33/2 efter 6 overs. Herefter gik ned af bakke, hvor Mati Malik fra den anden side kunne se sine medspillere ryge ud på stribe af Ishøjs stabile kastning, hvor især I. Ul-Haq gjorde sig bemærket med 4 gærder på sine 7 overs. Vores spillere havde det tydeligvis svært ved at vænne sig til pitchen, som nok måtte siges at være utilregnelig til tider, hvor især brugen af forreste ben var altafgørende. Det blev i alt til fire ducks i halvlegen, som på skuffende vis afsluttede på 115 all out med Mati Malik (42*) som holdets bedste gærdespiller.
Nu var det tid til markturen. Spillerne vidste, at de skulle kæmpe røven ud af bukserne for at vinde denne kamp og startede halvlegen med god energi. Den blev dog hurtigt suget ud, da åbningsparret startede stærkt ud og scorede 44 point før Svanholms kastere endelig fik hul på bylden. Dette gav spillerne nyt blod på tanden og især var den rutinerede Waqas Yasin i topform og han viste sin klasse ved at fjerne tre gærde lige efter hinanden. Fra den anden ende blev, lidt overraskende, storhitteren Bilal Khan sat til at kaste og det viste sig at være en match winning beslutning fra Raja Imran.
Zeshan Khan åbningsbowler for Svanholm II mod Ishøj II
Han sendte nemlig Ishøjs middelorder tilbage til omklædningsrummet med sine en anelse hurtigere bolde. Ishøj var nu under tungt pres ved totalen 74/8 og Svanholm så ud til at vinde. Men Zakaria Raja, lillebror til vores elitespiller Basit Raja, ville det anderledes og valgte at tæske to seksere ud af banen for at løfte totalen op på 105 inden han fremragende blev grebet ud af Waqas Yasin.
Ishøj var kort efter på 114 og manglede således 2 point for at vinde med hele 18 overs til gode i sit sidste gærdestand.
På et nervepirrende moment blev Waqas Yasin sat til at bowle. På hans anden bold valgte Ishøjs sidste gærdespiller Yasir Naeem at løfte bolden til mid off, hvor Bobby Malik ikke svigtede sit hold. Som en selvfølge løb spillerne rundt på banen og jublede, som de havde vundet DM – hvilket også var fuldt forståeligt.
Kampen var den første af slagsen i 50 overs turneringen for Svanholms vedkommende og derfor utrolig vigtig over et stærkt Ishøj-mandskab på udebane––.
3. holdet spillede hjemme på bane 2 samtidig med l. holdet optrådte på bane 1.
Det blev næsten lige så nervepirrende, som 2. holdets kamp.
KB III først ved gærdet i T 20 kampen og det endte med 118. Wajid Hussain 3/13 den eneste retfærdige.
Efter Saif Yaqoobs indledende 30 var det virkeligt småt for de næste og ved 5/51 i den tiende over, så det ikke godt ud. Men også he en god indsats fra Wajid (21) og en vindende fra drengespilleren Zeshan Aslam (32x9 og vi vandt på næstsidste – fejl – bold for tabet af 8 gærder